**Solidiwoodin elastiset puristustyökalut**

Isostaattinen puristaminen mahdollistaa Solidiwoodin elastisilla puristustyökaluilla puun topografian mukaiset ja muutoinkin monipuolisesti tasokkaat tuotteet pintoineen. Puristuspaine on koko puristusalalle sama. Tämä myös pienentää puristusvoiman suuruuden tarvetta. Tavanomaisessa puristuksessa suurin paine kohdentuu kovimpiin kohtiin, joiden vastavoima on suurinta. Pehmeämmät kohdat jäävät vastaavasti pienemmän puristusvoiman alaisiksi.

Elastisilla puristustyökaluilla esim. vesilasissa ja paperiteollisuuden pastassa oleva kivennäisaine painuu pehmeämpiin kohtiin, joten se vahvistaa pintaa. Puun topografian mukainen pinta parantaa mm. liukkauden estoa.

Pelkästään elastisia työkaluja voidaan käyttää, kun ei ole haittaa pienestä mittaepätarkkuudesta, kuten järeillä tuotteilla, ns. ympärihöylätyillä ja terassilaudoilla.

Tällöin lape- ja sivupinnat voivat olla samanaikaisesti puristettuina ainakin ennalta kuivalla tavaralla ja kosteuden sisältään poistavilla eli onteloisilla moniosaisilla tuotteilla. Pintakäsittelyaine voidaan imeyttää ennen puristinta erityisesti ennalta kuivaan tavaraan.

Elastiset patjatmahdollistavat mihin tahansa muotoon voimakkaastikin esiprofiloidun pinnan puristamisen. Ne voivat olla kuumailma-/-neste- tai höyry- tai kuten elastiset manttelit sähkövastuslämmitteisiä.

Elastiset manttelit mahdollistanevat terassilaudoilla lähes kaksinkertaisen tuotetilavuuden kiinteitä työkaluja käyttävään puristimeen nähden. Tämän lisäksi tuotteiden topografinen pinta tuo erityisesti niille mm. liukkauden estoa ja näyttävyyttä.

Matti Kukkonen